钦定古今图书集成/明伦汇编/氏族典/第093卷 > 《廖用贤尚友录》 > 俞奕曾
## 钦定古今图书集成/明伦汇编/氏族典/第093卷 > 《廖用贤尚友录》 > 俞奕曾

按《万姓统谱》：“奕曾，字唯父。性高简，喜读书，见异帙，函
收之卷，积累数百。乙亥江浙乱，镇邑为墟，奕曾避难
归安，无以为庇，筑草室一间，坐卧其中，枵腹不食，富
贵人欲见之，罕接其面。至元中，县学诸生争迎为师，
辄辞谢。君故名家，代有显者。至奕曾居贫力学，不求
于世，其节益著，号时斋。”